
REPUBLIKA HRVATSKA
OSNOVNA ŠKOLA ŠIME BUDINIĆA ZADAR
Put Šimunova 4., Zadar

KLASA: 602-08/26-01/01
URBROJ: 2198-1-6-26-1
[bookmark: _GoBack]Zadar, 26. lipnja 2026. godine

Na temelju članka 10. Zakona o udžbenicima i drugim obrazovnim materijalima za osnovnu i srednju školu („NN“, broj 116/18, 85/22, 92/24 i 105/25) te članka 15. stavka 3. Statuta OŠ Šime Budinića Zadar (KLASA: 011-03/24-01/01, URBROJ: 2198-1-6-24-01, od 07. svibnja 2024. godine) ravnateljica škole donosi sljedeću:

ODLUKU
 o odabiru udžbenika za školsku godinu 2026./2027.

Članak 1.
Za potrebe izvođenja nastave u školskoj godini 2026./2027. u Osnovnoj školi Šime Budinića Zadar koristit će se udžbenici koji su odabrani i u uporabi od prethodnih školskih godina, sukladno važećem Katalogu odobrenih udžbenika Ministarstva znanosti, obrazovanja i mladih.

Članak. 2.
U školskoj godini 2026./2027. ne provodi se novi postupak odabira, već se u potpunosti zadržava kontinuitet i tekstualna struktura popisa udžbenika iz školske godine 2025./2026. za sve razredne odjele (od 1. do 8. razreda).

Članak 3.
Sastavni dio ove Odluke čini Prilog 1. – Popis udžbenika za razrednu i predmetnu nastavu u školskoj godini 2026./2027., razvrstan po razredima, nastavnim predmetima, nazivima udžbenika, autorima i nakladnicima.

Članak 4.
Udžbenici navedeni u popisu iz članka 3. ove Odluke financiraju se iz sredstava Državnog proračuna Republike Hrvatske, vlasništvo su Škole, te se na kraju školske godine vraćaju u svrhu višegodišnjeg korištenja.

Članak 5.
Ova Odluka stupa na snagu danom donošenja, a objavit će se na oglasnoj ploči i službenim mrežnim stranicama Škole najkasnije do 01. srpnja 2026. godine.

